[{"text_idx": "#000002", "text": "Gwiriwr ffeithiau wrth fwyta gartref"}, {"text_idx": "#000004", "text": "Rhoi gwybod am achos o wenwyn bwyd"}, {"text_idx": "#000005", "text": "Mwy Maeth yng Ngogledd Iwerddon"}, {"text_idx": "#000009", "text": "Gwneud cais i awdurdodi cynnyrch rheoleiddiedig\nGwneud cais i gymeradwyo sefydliad cig"}, {"text_idx": "#000014", "text": "Dod o hyd i wasanaethau busnes\nRhoi gwybod am broblem gyda bwyd"}, {"text_idx": "#000016", "text": "Rydym ni'n credu y dylai pawb allu ymddiried yn y bwyd y maen nhw'n ei fwyta, ac rydym ni'n gweithio i gyflawni hynny."}, {"text_idx": "#000017", "text": "Rydym ni'n cyflogi 1059 o bobl, ledled Cymru, Lloegr a Gogledd Iwerddon, sy'n gweithio'n ddi-baid drwy gydol y flwyddyn i sicrhau eich bod chi'n gallu ymddiried yn y bwyd ar eich platiau. O'r staff mewn lladd-dai, ac arolygwyr sy'n ymweld a\u0302 gwinllannoedd, warysau, ffatrioedd torri a llaethfeydd i'r rhai sy'n eich amddiffyn rhag troseddau bwyd a chadw pobl sy'n byw gydag alergedd ac anoddefiad bwyd yn ddiogel \u2013 dewch i gwrdd a\u0302'r bobl sy'n amddiffyn eich pla\u0302t."}, {"text_idx": "#000019", "text": "'Fy ngwaith i a gwaith pob arolygydd cig a llaeth yw sicrhau'r cynnyrch mwyaf diogel posibl, a hynny o'r fferm i'r fforc, er mwyn i chi allu mwynhau eich bwyd.'"}, {"text_idx": "#000021", "text": "Fel arolygydd llaeth, mae Dineka yn sicrhau bod safon hylendid boddhaol yn cael ei chynnal ar bob fferm laeth trwy archwilio safleoedd ac offer godro ac anifeiliaid sy'n cynhyrchu llaeth. Mae'r arolygiadau'n helpu i ddiogelu cyflenwad llaeth amrwd y genedl rhag cael ei halogi gan facteria a sylweddau eraill."}, {"text_idx": "#000024", "text": "Mae Mark a'i Di\u0302m Arolygu Gwin yn gweithio o'r grawnwin i'r gwydr i ddiogelu'r defnyddiwr rhag nwyddau ffug a halogedig. Mae Mark yn gyfrifol am sicrhau bod pob cynnyrch gwin wedi'i labelu'n briodol a'i ddisgrifio'n gywir, o Swm yr Alcohol yn o\u0302l Cyfaint (ABV) i gynhwysion a tharddiad. Gan weithio'n agos ag adrannau eraill y llywodraeth fel DEFRA a Chyllid a Thollau EM i wirio dogfennau mewnforio, ac awdurdodau lleol i gynnal safonau masnach priodol ar lefel manwerthu, mae Mark a'i di\u0302m o arolygwyr yn diogelu safonau diogelwch bwyd uchel y DU ar draws pob cynnyrch gwin."}, {"text_idx": "#000026", "text": "'Rydw i'n helpu i gefnogi busnesau bwyd wrth ddarparu bwyd diogel i ddefnyddwyr. Rydw i'n frwd dros fodloni disgwyliadau uchel pobl am gynnyrch newydd a hyrwyddo ein hangerdd cenedlaethol dros roi cynnig ar fwydydd arloesol.'"}, {"text_idx": "#000027", "text": "Mae Ruth yn gyfrifol am sicrhau bod bwydydd newydd sy'n dod i mewn i farchnad y DU yn ddiogel. Mae'n gweithio'n agos gyda thi\u0302m o arbenigwyr gwyddonol ac arbenigwyr polisi i sicrhau mai dim ond y bwyd mwyaf diogel sy'n cyrraedd ein platiau."}, {"text_idx": "#000028", "text": "Dros yr 20 mlynedd diwethaf, mae gwaith Ruth a'i thi\u0302m wedi cynnwys awdurdodi'r cynhwysion sy'n lleihau colesterol sydd mewn sbrediau braster isel, a hadau chia \u2013 pethau sydd bellach ar gael yn y rhan fwyaf o archfarchnadoedd y DU."}, {"text_idx": "#000030", "text": "'Rydym ni'n ymdrechu i ddefnyddio gwyddoniaeth a thystiolaeth gadarn i lywio popeth a wnawn. Yn fy ro\u0302l unigryw, rydw i'n helpu i sefydlu a chyflwyno astudiaethau ymchwil o ansawdd uchel sy'n sail i'n gwaith ar alergedd ac anoddefiad bwyd.'"}, {"text_idx": "#000031", "text": "Mae Ross yn rheoli ein Rhaglen Ymchwil Alergedd ac Anoddefiad Bwyd sy'n helpu i ddarparu ymchwil, asesiad risg arbenigol a chyngor arbenigol ar gyfer digwyddiadau alergedd ac anoddefiad bwyd yn y DU. Mae Ross a'i di\u0302m yn sicrhau bod yr holl wybodaeth am gynhwysion yn ffeithiol gywir ac yn cael ei phrofi yn wyddonol, gan roi i bobl sydd ag alergeddau ac anoddefiadau bwyd yr hyder hanfodol sydd ei angen arnynt wrth brynu eu pryd nesaf. Gydag oddeutu 2 filiwn o bobl yn y DU bellach ag alergedd bwyd, mae gwaith Ross yn hanfodol wrth sicrhau bod pawb ar draws y wlad yn gallu mwynhau bwyd diogel."}, {"text_idx": "#000034", "text": "24 awr y dydd, 365 diwrnod y flwyddyn, mae Tina a'i thi\u0302m yn ymateb i ddigwyddiadau bwyd a hysbysir gan awdurdodau lleol a busnesau bwyd. Ar o\u0302l ymchwilio'n llawn i bob honiad, mae Tina a'i thi\u0302m yn cymryd yr holl gamau angenrheidiol i ddiogelu defnyddwyr \u2013 boed hynny'n cael gwared ar gynhyrchion o'r farchnad neu anfon rhybuddion yn rhoi gwybod i ddefnyddwyr am risgiau, fel eitemau bwyd sy'n cynnwys alergenau."}, {"text_idx": "#000035", "text": "Roedd nifer yr hysbysiadau digwyddiadau a ddaeth i law Tina a'i thi\u0302m y llynedd dros 1,600, sef 45 digwyddiad yr wythnos ar gyfartaledd, gan gynnwys pryderon am atchwanegiadau, alergenau, a mewnforion ac allforion anghyfreithlon."}, {"text_idx": "#000037", "text": "'I wneud y math hwn o waith mae angen i chi fod a\u0302 natur chwilfrydig a dyfalbarhad o'r mwyaf. Rydym ni eisiau sicrhau bod defnyddwyr yn gallu ymddiried mewn bwyd a'i fod yn cyd-fynd a\u0302'r hyn sydd ar y label.'"}, {"text_idx": "#000045", "text": "Food Standards Agency on social media"}]